**Učebné osnovy**

|  |  |
| --- | --- |
| **Názov predmetu** | **Anglický jazyk** |
| **Časový rozsah výučby** | 4 týždenne, spolu 132 vyučovacích hodín |
| **Ročník** | piaty |
| **Škola** (názov, adresa) | **Súkromná základná škola**  **Oravská cesta 11**  **Žilina** |
| **Stupeň vzdelania** | **ISCED 2** |
| **Názov Školského vzdelávacieho programu** | **S angličtinou objavujeme svet** |
| **Dĺžka štúdia** | **5 rokov** |
| **Forma štúdia** | **denná** |
| **Vyučovací jazyk** | **slovenský jazyk** |

**Učebné osnovy sú totožné so vzdelávacím štandardom ŠVP pre príslušný predmet.**

**CHARAKTERISTIKA PREDMETU**

Vyučovanie anglického jazyka poskytuje základ pre komunikáciu žiakov v cudzom jazyku v rámci Európskej únie i mimo nej.

Komunikácia je dominantnou zložkou učebného predmetu. Zahrňuje počúvanie s porozumením, čítanie a tvorbu ústnych a písomných prejavov. Jej úlohou je

rozvíjať:

* schopnosť dorozumievať sa v štandardných rečových situáciách spojených so školským, rodinným a spoločenským životom;
* schopnosť porozumieť sluchom a zrakom vnímané texty a schopnosť interpretovať ich formou ústnej a písomnej reprodukcie;
* čitateľské zručnosti: techniku čítania, plynulé hlasné čítanie, čítanie s porozumením, selektívne, informatívne, rýchle a kritické čítanie textov
* rozličného žánru;
* schopnosť zapájať sa do rozhovorov, začať a ukončiť rozhovory a tvoriť súvislé ústne a písomné texty;
* schopnosť sebavzdelávania rozvíjaním zručnosti používať rozličné slovníky a príručky, a rozvíjaním schopnosti samostatného individuálneho čítania.

Jazyková komunikácia je zameraná na získavanie kompetencie správne sa vyjadrovať ústne a písomne zo stránky vhodného výberu slovnej zásoby a zo

stránky gramatickej správnosti. Jej obsah tvorí osvojovanie a praktické využívanie jazykových prostriedkov – lexikálnych jednotiek a gramatických javov

potrebných na komunikáciu – v priebehu ústnej a písomnej komunikácie.

**ROZVÍJAJÚCE CIELE, SPÔSOBILOSTI V 5. ROČNÍKU ZŠ – KOMPETENCIE**

**UČIACEHO SA NA JAZYKOVEJ ÚROVNI A1**

**Všeobecné kompetencie**

Podľa Spoločného európskeho referenčného rámca pre jazyky pri používaní a učení sa jazyka sa rozvíja celý rad kompetencií. Učiaci sa využíva nielen všeobecné kompetencie, ale aj celý rad komunikačných jazykových kompetencií, ktoré spolupôsobia v rozličných kontextoch a v rôznych podmienkach. Zapája sa do rečových činností, v rámci ktorých vytvára a prijíma texty vo vzťahu k témam z konkrétnych oblastí. Pri tomto procese si učiaci sa aktivuje tie stratégie učenia sa, ktoré sa mu zdajú na splnenie úloh najvhodnejšie. Kompetencie pritom definujeme ako súhrn vedomostí, zručností, postojov a hodnôt, ktoré umožňujú osobe konať. Preto základným princípom jazykového vzdelávania na báze kompetencií je pre učiaceho

* vedome získať nové vedomosti a zručnosti,
* opakovať si osvojené vedomosti a dopĺňať si ich,
* pochopiť potrebu vzdelávania sa v cudzom jazyku,
* dopĺňať si vedomosti a rozvíjať zručnosti, prepájať ich s už osvojeným učivom, systematizovať ich a využívať pre svoj ďalší rozvoj a reálny život,
* kriticky hodnotiť svoj pokrok, prijímať spätnú väzbu a uvedomovať si možnosti svojho rozvoja,
* udržať pozornosť pri prijímaní informácií,
* pochopiť zámer zadanej úlohy,
* účinne spolupracovať vo dvojiciach i v pracovných skupinách,
* aktívne a často využívať doteraz osvojený jazyk,
* pri samostatnom štúdiu využívať dostupné materiály,
* byť otvorený kultúrnej a etnickej rôznorodosti.

**Komunikačné jazykové kompetencie**

Komunikačné jazykové kompetencie sú tie, ktoré umožňujú učiacemu sa používať konkrétne jazykové prostriedky v komunikácii.

Na uskutočnenie komunikačného zámeru a potrieb sa vyžaduje komunikatívne správanie, ktoré je primerané danej situácii a bežné v krajinách, kde sa cudzím jazykom hovorí. Komunikatívne kompetencie zahŕňajú nasledovné zložky:

**Jazyková kompetencia**

* používať bežné slová a jednoduché slovné spojenia nevyhnutné komunikáciu obmedzeného charakteru,
* používať základné vetné modely a komunikovať o osvojených témach prostredníctvom naučených slovných spojení a výrazov,
* používať osvojenú slovnú zásobu, ktoré sa týka známych situácií a tém,
* používať jednoduché gramatické štruktúry cudzieho jazyka, aj keď sa niekedy dopúšťa základných chýb, ale je mu rozumieť.

**Sociolingvistická kompetencia**

* komunikovať v jednoduchých spoločenských situáciách,
* jednoducho sa vyjadrovať pomocou základných funkcií jazyka, akými sú napr. výmena informácií, žiadosť, pozvanie, ospravedlnenie atď.,

**Pragmatická kompetencia**

* využívať základné jazykové prostriedky na získavanie informácií, na jednoduché vyjadrenie odmietnutia, túžby, zámeru, uspokojenia, záujmu,
* prekvapenia, rozčarovania, strachu,
* použiť jednoduché výrazové prostriedky na začatie, udržanie a ukončenie krátkeho rozhovoru,
* používať jednoduché konektory na spájanie jednoduchých viet

**Komunikačné zručnosti**

*Komunikačné zručnosti* nemožno chápať izolovane, pretože sa navzájom prelínajú a dopĺňajú (ide o integrované zručnosti).

**Počúvanie s porozumením**

* porozumieť bežným slovám a základným frázam týkajúcich sa žiaka, jeho rodiny a bezprostredného okolia
* porozumieť a splniť jednoduché pokyny
* rozumieť jednoduchým pokynom informatívneho charakteru,

**Čítanie s porozumením**

* porozumieť krátke jednoduché texty, ktoré obsahujú frekventovanú slovnú zásobu.
* vyhľadať konkrétne informácie v jednoduchých printových materiáloch, napr. prospekty, jedálne lístky, programy a časové harmonogramy,
* vyhľadať špecifické informácie v zoznamoch a vybrať z nich potrebné informácie,
* rozumieť bežným orientačným tabuliam, označeniam a nápisom na verejných miestach, akými sú ulice, reštaurácie, železničné stanice,
* pochopiť konkrétne informácie v jednoduchých písaných materiáloch, napr. listy, brožúry a krátke články,
* porozumieť jednoduchým osobným listom,

**Písomný prejav**

* napísať jednoduchú pohľadnicu, napr. z dovolenky,
* vyplniť základné informácie o sebe vo formulároch, napr. v hoteli
* stručne a krátkymi vetami predstaviť a charakterizovať osoby a veci,
* napísať jednoduché vety a spojiť ich základnými konektormi,

**Hovorenie**

**Ústna interakcia**

* vedieť komunikovať jednoduchým spôsobom za predpokladu, že partner je pripravený preformulovať výpoveď pri pomalšom tempe reči
* vedieť formulovať jednoduché otázky, ktoré sa týkajú bezprostredných potrieb a známych tém,

**Samostatný ústny prejav**

* vedieť používať jednoduché frázy a vety na opísanie miesta, kde žiak žije a ľudí, ktorých pozná

**Ciele**

**Kognitívne zručnosti (špecifické ciele)**

* Aplikovať a rešpektovať základné pravidlá správania a medziľudskej komunikácie daného kultúrneho prostredia
  + Identifikovať rôzne zvyky u nás a v cudzej krajine
  + Identifikovať rôzne spôsoby medziľudskej komunikácie u nás a v cudzej krajine
  + Odlíšiť prirodzené sociálne rozdiely medzi našou kultúrou a inou kultúrou od stereotypných názorov
* Dokázať pochopiť potrebu vzdelávania sa v cudzom jazyku
  + Vysvetliť dôvody potreby/zbytočnosti vzdelávania sa v cudzom jazyku
  + Posúdiť potrebu vzdelávania sa v cudzom jazyku
* Aktívne a často aplikovať doteraz osvojený jazyk
  + Identifikovať svoju úroveň doteraz osvojených jazykových zručností (počúvanie s porozumením; čítanie s porozumením; písomný prejav; ústny prejav) a komunikačných jazykových kompetencií (jazyková kompetencia, sociolingvistická kompetencia, pragmatická kompetencia)
  + Rozlíšiť potrebu / zbytočnosť častého preukazovania doteraz osvojených zručností a komunikačných jazykových kompetencií
  + Overovať úroveň svojich doteraz osvojených jazykových zručností, komunikačných jazykových kompetencií a vedome ich rozvíjať ďalej
  + Navrhnúť možnosti čo najaktívnejšieho a najefektívnejšieho rozvíjania svojich doteraz osvojených zručností a komunikačných jazykových kompetencií (napr. prostredníctvom spolupráce na projekte so školami z iných krajín)
* Rozlišovať a identifikovať stratégie učenia sa pri osvojovaní si cudzieho jazyka
  + Vysvetliť rôzne stratégie učenia sa
  + Priradiť rôzne stratégie učenia sa s cieľom
  + Aplikovať stratégie učenia sa v procese osvojovania si cudzieho jazyka
  + Posúdiť najvhodnejšie stratégie učenia sa pri osvojovaní si cudzieho jazyka
* Dokázať rozvíjať kritické myslenie
  + Identifikovať svoje silné a slabé stránky
  + Identifikovať svoj pokrok
  + Zhodnotiť a prijať spätnú väzbu
  + Navrhovať opatrenia na rozvoj svojich silných stránok a elimináciu svojich slabých stránok
* Identifikovať sa s pravidlami a povinnosťami
  + Vysvetliť potrebu dodržiavania pravidiel a povinností
  + Odlíšiť správne a nesprávne konanie
  + Navrhnúť spoločné pravidlá a povinnosti, prípadné opatrenia
* Efektívne pracovať s informáciami
  + Získať a odvodiť informácie z primárnych a sekundárnych zdrojov (textov, obrázkov)
  + Využiť dostupné zdroje informácií v rámci samostatného štúdia (práca so slovníkom, s internetom, knihou, CD, DVD, video)
  + Korektne spracovať a kombinovať informácie z rôznych zdrojov
  + Vytvoriť výstup vlastnej práce na základe získaných a spracovaných informácií
* Pracovať v tíme
  + Identifikovať čiastkové úlohy v zadaní a ich vzájomné vzťahy
  + Rozdeliť si úlohy v tíme
  + Navrhnúť spôsob prezentácie výsledkov tímovej práce

**Psychomotorické zručnosti**

* korektne artikulovať a vyslovovať slová
* správne počúvať a zachytiť informáciu

**Postoje a hodnoty (špecifické ciele)**

* Aplikovať a rešpektovať základné pravidlá správania a medziľudskej komunikácie daného kultúrneho prostredia
  + Prijímať rôzne zvyky u nás a v cudzej krajine
  + Akceptovať rôzne spôsoby medziľudskej komunikácie u nás a v cudzej krajine
  + Neznevažovať ľudí inej národnosti, kultúry, zvykov
  + Aktívne vystúpiť proti znevažovaniu iných kvôli ich národnosti, kultúre, zvykom
* Dokázať pochopiť potrebu vzdelávania sa v cudzom jazyku
  + Uvedomiť si potrebu/zbytočnosť vzdelávania sa v cudzom jazyku
  + Prijať potrebu/zbytočnosť vzdelávania sa v cudzom jazyku
* Aktívne a často aplikovať doteraz osvojený jazyk
  + Uvedomiť si potrebu / zbytočnosť častého aplikovania doteraz osvojených zručností
  + Preferovať aktívne aplikovanie doteraz osvojených zručností
* Rozlišovať a identifikovať stratégie učenia sa pri osvojovaní si cudzieho jazyka
  + Preferovať najvhodnejšie stratégie učenia sa pri osvojovaní si cudzieho jazyka
* Dokázať rozvíjať kritické myslenie
  + Prijať spätnú väzbu
* Identifikovať sa s pravidlami a povinnosťami
  + Uvedomiť si potrebu dodržiavania pravidiel a povinností
  + Akceptovať pravidlá a povinnosti
  + Konať a rešpektovať svojich spolužiakov a učiteľa
* Efektívne pracovať s informáciami
  + Rešpektovať autorské práva
* Pracovať v tíme
  + Prijať zodpovednosť za svoj diel práce
  + Komunikovať a kooperovať s ostatnými členmi tímu

Najdôležitejšie a pravdepodobne rozhodujúce kompetencie „učiacich sa“ a „učiteľov“ pri vytváraní a udržovaní interaktívneho učebného prostredia v škole potom sú:

* kritické myslenie, t. j. schopnosť nachádzať, analyzovať a vyberať informácie využívaním interdisciplinárnych znalostí, rozmanitých zručností a kritického prístupu; prijímanie informovaných rozhodnutí založených na dôkazoch a zmena pozícií zoči voči presvedčivým a pádnym argumentom;
* kreatívne myslenie, t. j. schopnosť nachádzať nové, nezvyčajné spôsoby spájania faktov v procese riešenia problémov, ktoré minimalizujú nežiaduce zovšeobecnenia, predsudky a stereotypy;
* prosociálne a prospoločenské myslenie, t. j. schopnosť analyzovať fakty a problémy a vyberať si v súvislosti s potrebami iných a spoločnosti ako celku, boj proti sebectvu a etnocentrizmu; otvorenosť pri komunikácii s inými a schopnosť poučiť sa zo skúseností iných;
* myslenie orientované na budúcnosť, t. j. schopnosť vnímať problémy a hodnotiť rozhodnutia s ohľadom na skúsenosti s cieľom vybudovať spravodlivejšiu budúcnosť.

Chceli by sme zdôrazniť, že jednotlivé spôsobilosti na seba nenadväzujú, ale vytvárajú samostatný základný komunikačný kontext. Z daného dôvodu ich môže učiteľ kombinovať a neustále tak vytvárať nové komunikačné kontexty podľa vyučovacích potrieb žiakov v triede. Časti Jazykový register a Jazyková a interkultúrna dimenzia nie sú povinné, ale odporúčané. Učiteľ ich môže dopĺňať podľa potrieb efektívneho jazykového vzdelávania v triede.

**VÝKONOVÝ ŠTANDARD – KOMUNIKAČNÉ JAZYKOVÉ ČINNOSTI A STRATÉGIE**

Výkonový štandard určuje požiadavky na komunikačné jazykové činnosti a stratégie: počúvanie s porozumením, čítanie s porozumením, písomný prejav a ústny prejav, ktoré má žiak dosiahnuť na konci každého ročníka. Navrhované delenie výkonových štandardov do ročníkov je iba odporúčané (nie povinné), pričom žiak musí na konci nižšieho stredného vzdelávania dosiahnuť úroveň A2. Jazykové činnosti a stratégie sa rozvíjajú väčšinou integrovane, t.j. viaceré súčasne. Dôraz na konkrétne jazykové činnosti sa odvíja od komunikačnej situácie, v ktorej sa účastníci komunikácie nachádzajú. Výkonový štandard nadväzuje na výkony stanovené pre 4. ročník ZŠ, t.j. na komunikačnú úroveň A1.1+.

**Učiaci sa, ktorý dosiahne úroveň A1:**

* rozumie známym každodenným výrazom a najzákladnejším frázam, ktorých účelom je uspokojenie konkrétnych potrieb, tieto výrazy a frázy dokáže používať,
* dokáže predstaviť seba aj iných, dokáže klásť a odpovedať na otázky o osobných údajoch, o ľuďoch, ktorých pozná a o veciach, ktoré vlastní,
* dokáže sa dohovoriť jednoduchým spôsobom za predpokladu, že partner v komunikácii rozpráva pomaly a jasne a je pripravený mu pomôcť.

**1 Jazyková kompetencia**

**Učiaci sa na úrovni A1:**

* používa iba základný rozsah jednoduchých výrazov týkajúcich sa osobných údajov a potrieb konkrétneho typu,
* má základný repertoár slovnej zásoby izolovaných slov a slovných spojení vzťahujúcich sa na dané konkrétne situácie,
* prejavuje iba obmedzené ovládanie základných gramatických štruktúr a typov viet, ktoré sú súčasťou osvojeného repertoáru,
* ovláda výslovnosť obmedzeného repertoáru naučených slov a slovných spojení zrozumiteľnú pre rodených hovoriacich, ktorí sú zvyknutí komunikovať s cudzincami,
* dokáže odpísať známe slová a krátke slovné spojenia, napríklad jednoduché pokyny alebo inštrukcie, názvy každodenných predmetov, názvy obchodov a bežne používané ustálené spojenia,
* dokáže vyhláskovať svoju adresu, štátnu príslušnosť a ostatné osobné údaje.

**2 Sociolingvistická kompetencia**

**Učiaci sa na úrovni A1:**

* dokáže nadviazať základnú spoločenskú konverzáciu tak, že použije najjednoduchšie spôsoby vyjadrenia zdvorilosti: dokáže pozdraviť aj rozlúčiť sa, predstaviť sa, poďakovať, ospravedlniť sa, atď.

**3 Pragmatická kompetencia**

**Učiaci sa na úrovni A1:**

* dokáže spájať slová alebo skupiny slov pomocou najzákladnejších lineárnych spojovacích výrazov, napríklad „a“ alebo „potom“,
* dokáže zvládnuť veľmi krátke izolované a väčšinou vopred naučené výpovede, ktoré sú poznamenané mnohými pauzami, nevyhnutnými na hľadanie výrazových prostriedkov, na artikuláciu menej známych slov a na pokusy o vhodnejšiu formuláciu.

**4 Komunikačné zručnosti**

Komunikačné zručnosti nemožno chápať izolovane, pretože sa navzájom prelínajú a dopĺňajú (integrované zručnosti).

**1 Počúvanie s porozumením**

**Učiaci sa na úrovni A1:**

* dokáže rozoznať známe slová a najzákladnejšie slovné spojenia týkajúce sa jeho samého, jeho rodiny a bezprostredného konkrétneho okolia, keď ľudia hovoria pomaly a jasne,
* rozumie, ak sa hovorí veľmi pomaly a pozorne, a ak dlhšie pauzy poskytujú čas na pochopenie zmyslu,
* rozumie jednoduchým pokynom, ktoré sú pomaly a zreteľne adresované a dokáže porozumieť krátkemu jednoduchému popisu cesty.

**2 Čítanie s porozumením**

**Učiaci sa na úrovni A1**

* rozumie známym menám, názvom, slovám a veľmi jednoduchým vetám, napríklad na oznámeniach a plagátoch alebo v katalógoch, na pohľadniciach,
* rozozná základné slovné spojenia v jednoduchých oznamoch z každodenného života,
* dokáže si pri jednoduchšom informačnom materiáli a krátkych, jednoduchých opisoch urobiť predstavu o obsahu, najmä ak má k dispozícii vizuálnu pomoc,
* rozumie krátkemu jednoduchému písomnému popisu cesty.

**3 Písomný prejav**

**Učiaci sa na úrovni A1:**

* dokáže napísať krátky osobný list alebo pohľadnicu, napríklad pozdrav z dovolenky,
* dokáže vyplniť jednoduché registračné formuláre s osobnými údajmi ako meno, štátna príslušnosť, adresa, telefón a podobne,
* dokáže napísať jednoduché slovné spojenia a vety o sebe a iných ľuďoch, o tom kde žijú a čo robia,
* vie si písomne vyžiadať informácie alebo ich podať
* vie napísať jednoduché slovné spojenia alebo vety a použiť v nich spojovacie výrazy ako „a“, „ale“ alebo „pretože“.

**4 Ústny prejav**

**Ústny prejav – dialóg**

**Učiaci sa na úrovni A1:**

* dokáže komunikovať jednoduchým spôsobom za predpokladu, že jeho partner v komunikácii je pripravený zopakovať alebo preformulovať svoju výpoveď pri pomalšom tempe reči, a že mu pomôže sformulovať, čo sa pokúša povedať,
* dokáže klásť a odpovedať na jednoduché otázky z oblasti jeho základných potrieb alebo na známe témy,
* používať jednoduché zdvorilostné formulácie ako pozdrav, lúčenie, opýtať sa niekoho ako sa má,
* vie predstaviť seba a iných a reaguje, keď ho predstavujú,
* rozumie každodenným výrazom, ktoré sú zamerané na uspokojenie jednoduchých konkrétnych komunikačných potrieb a vie reagovať na jednoduché informácie, ktoré sa dozvie,
* rozumie otázkam a pokynom, jednoduchému opisu cesty, vie niekoho o niečo požiadať a niekomu niečo oznámiť

**Ústny prejav – monológ**

**Učiaci sa na úrovni A1:**

* dokáže využívať jednoduché slovné spojenia a ucelenými vetami opísať seba, miesto, kde žije, čo robí a ľudí, ktorých pozná.

**OBSAHOVÝ ŠTANDARD**

Obsahový štandard pre komunikačnú úroveň A1 pozostáva z kompetencií, ktoré sú bližšie špecifikované funkciami jazyka. Obsahový štandard je koncipovaný tak, aby nadväzoval na kompetencie žiakov, ktorí sa učia anglický jazyk od primárneho vzdelávania a dosiahli úroveň A1. 1+.Všetky vymedzené kompetencie a funkcie jazyka sú povinnou súčasťou obsahového štandardu. Obsahový štandard je vymedzený úrovňovo/ročníkovo, jednotlivé kompetencie a funkcie jazyka sa môžu kombinovať a rozvíjať v ľubovoľnom poradí. Navrhované delenie obsahových štandardov do ročníkov je iba odporúčané (nie povinné), pričom žiak musí na konci nižšieho stredného vzdelávania dosiahnuť úroveň A2.


Ďalšou povinnou súčasťou obsahového štandardu je Jazyková dimenzia, ktorá je špecifikovaná príkladmi použitia daného javu. Javy, ktoré si žiak osvojil pri určitej kompetencii, používa aj v rámci iných kompetencií vymedzených v tomto obsahovom štandarde.


Časti Diskurzná dimenzia a Interkultúrna dimenzia v obsahovom štandarde sú nepovinné a dotvárajú kontext na rozvíjanie kompetencií a využívanie funkcií jazyka. Odporúčané rozdelenie kompetencií z obsahového štandardu do ročníkov:

**Prehľad spôsobilostí a funkcií stanovených pre úrovne A1 až B2**

Tabuľka uvádza prehľad kompetencií a funkcií stanovených pre úrovne A1 až B2.

|  |  |  |  |  |  |  |
| --- | --- | --- | --- | --- | --- | --- |
|  | **Kompetencie** | | **Funkcie** | |  | |
| **1.** | Nadviazať | | Upútať pozornosť | |  | |
| Pozdraviť | |  | |
|  | kontakt v súlade | |  | |
|  | Odpovedať na pozdrav | |  | |
|  | s komunikačnou | |  | |
|  | Poďakovať sa a vyjadriť uznanie | |  | |
|  | situáciou | |  | |
|  | Rozlúčiť sa | |  | |
|  |  | |  | |
| **2.** | Vypočuť si a | | Informovať sa | |  | |
| Potvrdiť a trvať na niečom | |  | |
|  | podať | |  | |
|  | Začleniť informáciu | |  | |
|  | informácie | |  | |
|  | Odpovedať na požiadavky | |  | |
|  |  | |  | |
| **3.** | Vybrať si | | Identifikovať | |  | |
| Opísať | |  | |
|  | z ponúkaných | |  | |
|  | Potvrdiť/Odmietnuť | |  | |
|  | možností | |  | |
|  | Opraviť | |  | |
|  |  | |  | |
|  |  | | Vyjadriť názor | |  | |
|  |  | | Vyjadriť súhlas | |  | |
|  |  | | Vyjadriť nesúhlas | |  | |
| **4.** | Vyjadriť názor | | Vyjadriť presvedčenie | |  | |
|  |  | | Vyjadriť vzdor | |  | |
|  |  | | Protestovať | |  | |
|  |  | | Vyjadriť stupne istoty | |  | |
| **5.** | Vyjadriť vôľu | | Vyjadriť želania | |  | |
| Vyjadriť plány | |  | |
|  |  | |  | |
| **6.** | Vyjadriť | | Vyjadriť vedomosti | |  | |
| Vyjadriť neznalosť | |  | |
|  | schopnosť | |  | |
|  | Vyjadriť schopnosť vykonať nejakú činnosť | |  | |
|  |  | |  | |
|  |  | | Vyjadriť radosť, šťastie, uspokojenie | |  | |
|  |  | | Vyjadriť smútok, skľúčenosť | |  | |
| **7.** | Vyjadriť pocity | | Vyjadriť súcit | |  | |
|  |  | | Vyjadriť fyzickú bolesť | |  | |
|  |  | | Utešiť, podporiť, dodať odvahu | |  | |
|  |  | | Vyjadriť nádej | |  | |
|  |  | | Vyjadriť sklamanie | |  | |
| **8.** | Vyjadriť | | Vyjadriť strach, znepokojenie, úzkosť | |  | |
|  | očakávania | | Ubezpečiť | |  | |
|  | a reagovať na | | Vyjadriť úľavu | |  | |
|  | ne | | Vyjadriť spokojnosť | |  | |
|  |  | | Vyjadriť nespokojnosť, posťažovať sa | |  | |
|  |  | | Zistiť spokojnosť/nespokojnosť | |  | |
| **9.** | Predstaviť | | Vyjadriť, čo mám rád, čo sa mi páči, čo uznávam | |  | |
| Vyjadriť, že niekoho/niečo nemám rád | |  | |
|  | záľuby a vkus | |  | |
|  | Vyjadriť, čo uprednostňujem | |  | |
|  |  | |  | |
| 10. Reagovať vo vyhrotenej situácii | | | Vyjadriť hnev, zlú náladu.  Reagovať na hnev, zlú náladu niekoho iného | |  | |
| 11. Stanoviť,  oznámiť a  zaujať postoj k  pravidlám alebo  povinnostiam | | | Vyjadriť príkaz/zákaz  Vyjadriť morálnu alebo sociálnu normu  Žiadať o povolenie a súhlas  Dať súhlas  Odmietnuť  Zakázať  Reagovať na zákaz  Vyhrážať sa  Sľúbiť | |  | |
| 12. Reagovať na  porušenie  pravidiel alebo  nesplnenie  povinností | | | Obviniť (sa), priznať (sa)  Ospravedlniť (sa)  Odmietnuť/ poprieť obvinenie  Vyčítať/Kritizovať | |  | |
| 13. Reagovať na  príbeh alebo  udalosť | | | Vyjadriť záujem o niečo  Vyjadriť záujem o to, čo niekto rozpráva  Vyjadriť prekvapenie  Vyjadriť, že ma niekto/ niečo neprekvapilo/-lo  Vyjadriť nezáujem | |  | |
| 14. Dať ponuku a  reagovať na ňu | | | Žiadať niekoho o niečo  Odpovedať na žiadosť  Navrhnúť niekomu, aby niečo urobil  Navrhnúť niekomu, aby sme spoločne niečo urobili  Ponúknuť pomoc  Navrhnúť, že niečo požičiam/darujem  Odpovedať na návrh | |  | |
| 15. Reagovať na  niečo, čo sa má  udiať v  budúcnosti | | | Varovať pred niekým/niečím  Poradiť  Povzbudiť  Vyjadriť želanie | |  | |
| 16. Reagovať na  niečo, čo sa  udialo  v minulosti | | | Spomenúť si na niečo/niekoho  Vyjadriť, že som na niečo/niekoho zabudol  Pripomenúť niekomu niečo  Kondolovať  Blahoželať | |  | |
| 17. Reagovať pri  prvom stretnutí | | | Predstaviť niekoho  Predstaviť sa  Reagovať na predstavenie niekoho  Privítať  Predniesť prípitok | |  | |
| 18. Korešpondovať | | | Začať list  Rozvinúť obsah listu  Ukončiť list | |  | |
| 19. Telefonovať | | | Začať rozhovor  Udržiavať rozhovor  Ukončiť rozhovor | |  | |
|  | | |  | |  | |
| 20. Komunikovať | | | Začať rozhovor  Ujať sa slova v rozhovore  Vypýtať si slovo  Vrátiť sa k nedopovedanému, keď ma prerušili  Zabrániť niekomu v rozhovore | |  | |
| 21. Vypracovať  štruktúrovanú  prezentáciu | | | Uviesť tému, hlavnú myšlienku  Oboznámiť s obsahom a osnovou  Rozviesť tému a hlavnú myšlienku  Prejsť z jedného bodu na iný  Ukončiť výklad | |  | |
|  | |
|  | |
|  | |
|  | |
|  | |
|  | |
|  | |
| 22. Doplniť  štruktúrovanú  prezentáciu | | | Zdôrazniť, dať do pozornosti  Odbočiť od témy  Vrátiť sa k pôvodnej téme  Uviesť príklad  Citovať  Parafrázovať | |  | |
|  | |
|  | |
|  | |
|  | |
| 23. Zúčastniť sa  diskusie/  argumentovať | | | Navrhnúť novú tému/bod diskusie  Odmietnuť diskutovať na ponúkanú tému/bod diskusie  Vrátiť sa k téme/k bodu diskusie | |  | |
|  | |
|  | |
|  | |
|  | |
| 24. Uistiť sa, že  slová/ výklad/  argument boli  pochopené | | | Uistiť sa, že účastník komunikácie pochopil moje vyjadrenia  Uistiť sa, že som dobre pochopil to, čo bolo povedané  Požiadať o pomoc pri vyjadrení slova/slovného spojenia  Nahradiť zabudnuté/neznáme slovo  Hľadať slovo/slovné spojenie  Opraviť sa, vrátiť sa k rozhovoru | |  | |
|  | |
|  | |
|  | |
|  | |
|  | |
|  | |
|  | |
|  | |
| 25. Porozprávať  príbeh | | | Rozprávať  Začať príbeh, historku, anekdotu  Zhrnúť | |  | |
|  | |
|  | |
|  | |





**VZDELÁVACÍ ŠTANDARD**

|  |  |
| --- | --- |
| **Obsahový štandard** | **Výkonový štandard** |
| **ÚVOD DO JAZYKA**   * Úvodné pokyny, poučenie o BOZ a PO, informácie o predmete a krajine * Systematizácia vedomostí zo 4. ročníka   rozvoj komunikačných schopností   * Krajiny a národnosti * Číslovky * Hláskovanie * Predmety v triede * Dni a mesiace * Sloveso byť- kladná veta, záporná veta,   otázka a krátka odpoveď   * WH- opytovacie slová * Ukazovacie zámená * Práca s textom * Rozvoj jazykových zručností: počúvanie s porozumením | **Žiak vie**   * rozvíjať a aplikovať nadobudnuté vedomosti a spôsobilosti zo 4. ročníka * porozumieť bežným pokynom učiteľa * dokáže vypočuť, zachytiť a porozumieť informáciam z textu a nahrávok * predstaviť sa, pozdraviť a rozlúčiť sa * opýtať sa a odpovedať na základné informácie o sebe a iných ľuďoch * predstavovať sa navzájom * tvoriť otázky a odpovede s použitím slovesa byť |
| **SVET OKOLO MŇA**   * Práca s lexikou: objekty, predmety * Práca s textom * Sloveso „mať“- kladná veta,záporná veta, otázka, krátke odpovede * Nácvik výslovnosti, posluchové a gramatické cvičenia * Prídavné mená -protiklady * Rozvoj jazykových zručností- hovorenie: Kde sa veci nachádzajú, predložky miesta * Privlastňovacie zámená * Rozvoj jazykových zručností- čítanie a počúvanie: Interview * Rozvoj jazykových zručností- písanie:   Osobný profil   * Práca s textom: Umenie 20.storočia | **Žiak dokáže**   * pomenovať a identifikovať predmety a objekty okolo nás * vypočuť a zachytiť informácie * porozumieť bežným pokynom učiteľa * reagovať na informácie * pomenovať predmety a vyjadriť vzťah k nim * privlastniť veci osobám * opísať veci * vytvoriť vlastný profil * opýtať sa vo dvojici na základné informácie o sebe |
| **DOMOV A BÝVANIE**   * Práca s lexikou: budovy a inštitúcie * Práca s textom: Kybermesto * Určovanie miesta -kladná veta, záporná veta, otázka a krátka odpoveď * Slovesá pohybu * Nácvik výslovnosti, posluchové a gramatické cvičenia * Rozvoj zručností- hovorenie: Príkazy a varovania * Sloveso spôsobilosti „can/can´t”/vedieť-môcť * Rozvoj jazykových zručností-čítanie a počúvanie: Parky v Londýne * Rozvoj jazykových zručností- písanie : Opis mesta * Práca s textom: Profil | **Žiak vie**   * označiť a určiť budovy a inštitúcie * porozumieť jednoduchému vysvetleniu ako sa dostať na určité miesto, * porozumieť hlavným bodom z textu * porozumieť príkazom a varovaniam * určiť polohu budov * opísať miesto, kde býva * vyjadriť čo vie a nevie robiť pomocou slovesa „can/can´t“/vedieť-môcť * opísať vlastné mesto a jeho polohu * prezentovať projekt o svojom meste |
| **VZDELÁVANIE A PRÁCA**   * Práca s lexikou- denná rutina * Práca s textom: Deň v mojej rodine * Prítomný čas jednoduchý – kladná a záporná veta * Nácvik výslovnosti, posluchové a gramatické cvičenia * Práca so slovnou zásobou- predmety v škole * Rozvoj jazykových zručností- hovorenie: Určovanie času * Prítomný čas jednoduchý – otázka a krátka odpoveď * Rozvoj jazykových zručností- čítanie a počúvanie: Školský kvíz * Rozvoj zručností- písanie: E-mail kamarátovi * CLIL Fyzika: Kamera Obscura | **Žiak dokáže**   * pomenovať rôzne domáce činnosti a hovoriť o svojich skúsenostiach z denného života * vyhľadať špecifické informácie v prečítanom texte * zachytiť špecifické informácie z počutej nahrávky * rozumieť hlavnej myšlienkeprečítaného a počutého textu/ príbehu * vie sa opýtať, koľko je hodín a zároveň na to odpovedať * rozumie základným informáciám o ľuďoch a ich záujmoch * vie utvoriť jednoduchý prít. čas  hovoriť kamarátovi o dennom režime * hovoriť o dianí spojenom s konkrétnym dátumom |
| **ČLOVEK A PRÍRODA**   * Práca s lexikou- zvieratá * Práca s textom * Frekvenčné príslovky * Prítomný čas jednoduchý WH- otázky * Nácvik výslovnosti, posluchové a gramatické cvičenia * Slovná zásoba- časti tela * Rozvoj jazykových zručností- hovorenie : Čo mám a nemám rád * Použitie modálnych sloies na vyjadrenie zákazu a príkazu * Rozvoj jazykových zručností- čítanie a počúvanie: Nezvyčajné domáce zviera * Rozvoj jazykových zručností- písanie: Neobyčajné zviera * Práca s textom: Lavindiin najlepší kamarát | **Žiak dokáže**   * pomenovať a identifikovať zvieratá * vyhľadať špecifické informácie v prečítanom texte * rozumieť hlavnej myšlienke prečítaného alebo počutého * tvoriť otázkys opytovacími slovami WH- * informovať o tom, ktoré zvieratká má žiak rád a ktoré nemá * opísať zviera (jeho výskyt, základné parametre života) * vyjadriť čo ma a nemá rád * porozumieť príkazom a zákazom * viesť dialóg o tom čo mám/nemám rád |
| **VOĽNÝ ČAS A ZÁĽUBY**   * Práca s lexikou- voľný čas * Práca s textom: Uhádni aká je moja profesia * Prítomný priebehový čas- kladná veta, záporná veta, otázka a krátka odpoveď * Nácvik výslovnosti, posluchové a gramatické cvičenia * Slovná zásoba- počasie a ročné obdobia * Rozvoj jazykových zručností- hovorenie:   Vyjadrenie prekvapenia a údivu   * Prítomné časy * Rozvoj jazykových zručností- čítanie a počúvanie: Počasie * Rozvoj jazykových zručností- písanie : Blog * CLIL Fyzika: Prečo je obloha modrá | **Žiak vie**   * identifikovať jednotlivé činnosti a pomenovať ich * vyhľadať špecifické informácie v prečítanom texte * zachytiť špecifické informácie z počutej nahrávky * označiť a pomenovať ročné obdobia, typy počasia * rozumieť hlavnej myšlienkeprečítaného a počutého textu/ príbehu * doplniť základné osobné údaje do jednoduchého dotazníka * vie jednoducho porozprávať o voľnom čase * rozprávať sa o voľnom čase * reagovať na situáciu- vyjadriť prekvapenie, údiv |
| **STRAVOVANIE**   * Práca s lexikou- jedlo a nápoje * Práca s textom: Pozri, čo mám v chladničke * Počitateľné a nepočitateľné podstatné mená, kvantifikátory v otázke a odpovedi * Nácvik výslovnosti, posluchové a gramatické cvičenia * Slovná zásoba- prídavné mená * Rozvoj jazykových zručností- hovorenie:   Objednanie jedla v reštaurácii   * Stupňovanie prídavných mien- provnávanie * Rozvoj jazykových zručností- čítanie a počúvanie : Reštaurácie na nezvyčajných miestach * Rozvoj jazykových zručností- písanie : Príprava receptu * Práca s textom: Profil | **Žiak dokáže**   * rozumieť pojmom spojené s jedlom a zachytiť ich v texte * porozumieť kľúčovým bodom v texte * rozumieť postupu príprav jedla * doplniť informácie do textu * zapísať nákupný zoznam podľa počutých informácií * porozprávať o jedlá a nápojoch * pýtať sa na množstvá jedla a pitia * objednať jedlo a nápoj v reštaurácii * vie sa opýtať na množstvo * viesť rozhovor v bežnej reštaurácii |
| **RODINA A SPOLOČNOSŤ**   * Práca s lexikou- radové číslovky, dátumy, roky * Práca s textom: Generácia hippies * Minulý čas sloveso byť- kladná veta, zápor, otázka * Minulý čas pravidelných slovies * Nácvik výslovnosti, posluchové a gramatické cvičenia * Rozvoj jazykových zručností- hovorenie: Ako to bolo kedysi. * Jednoduchý minulý čas- kladná a záporná veta * Jednoduchý minulý čas- záporná veta * Rozvoj jazykových zručností- čítanie a počúvanie: Cestovanie do minulosti. * Rozvoj jazykových zručností- písanie: Esej * CLIL Dejepis: Život dieťaťa v starom Ríme | **Žiak vie**   * čítať dátumy a storočia * zachytiť známe informácie v počutom texte * vyhľadať v texte osobné údaje * porozumieť hlavným informáciám * zachytiť dej v minulosti * hovoriť o dianí spojenom s konkrétnym dátumom v minulosti * reagovať na vizuálny podnet * rozumieť obsah krátkeho listu * opýtať sa kamaráta, kde bol v predošlých dňoch * informovať o inej osobe * porozprávať sa s kamarátom o dianí v uplynulých dňoch alebo na prázdninách |
| **DOPRAVA A CESTOVANIE**   * Práca so slovnou zásobou- doprava a cestovanie * Práca s textom: Okolo sveta za 80 dní * Minulý čas – nepravidelné slovesá * Nácvik výslovnosti, posluchové a gramatické cvičenia * Slovná zásoba- oblečenie * Rozvoj zručnosti- hovorenie: Telefonický rozhovor * Jednoduchý minulý čas- tvorenie otázok * Rozvoj zručností- čítanie a počúvanie : Azabova cesta * Rozvoj zručností- písanie : Cestovný denník * Práca s textom- Profil | **Žiak dokáže**   * vymenovať jednotlivé typy a spôsoby dopravy * vyhľadať špecifické informácie v prečítanom texte * rozumieť hlavnej myšlienke prečítaného alebo počutého * označiť a pomenovať časti oblečenia * vypočuť si a podať informáciu * pýtať sa odpovedať na veci čo sa udiali v minulosti * pomenovať rôzne druhy oblečenia * začať, udržiavať a ukončiť telefonický rozhovor |
| **SVET TECHNOLÓGIÍ**   * Práca s lexikou: technológie * Práca s textom: E-knihy * Vyjadrenie plánovanej budúcnosti * Nácvik výslovnosti, posluchové a gramatické cvičenia * Slovná zásoba- svet techonológií: frázy a slovné spojenia * Rozvoj jazykových zručností- hovorenie: Získavanie informácii * Použitie prítomného priebehového času na vyjadrenie budúcnosti- kladná veta, zápor, otázka * Rozvoj jazykových zručností- čítanie a počúvanie: Týždeň bez technológií * Rozvoj jazykových zručností- písanie: Príbeh/poviedka * Práca s textom: Profil | **Žiak vie**   * identifkovať a označiť pojmy spojené s technológiami * porozumieť informáciám z e-mailu * zachytiť známe informácie v počutom texte * vyhľadať v texte osobné údaje * porozumieť hlavným informáciám * hovoriť o plánoch v blízkej budúcnosti * reagovať na niečo, čo sa má stať v budúcnosti * s kamarátom sa rozprávať o plánoch čo zamýšľajú robiť * napísať krátky príbeh/poviedku |
| Anglofónna literatúra- výber | **Žiak dokáže**   * porozumieť hlavnej myšlienke prečítaného * reagovať na obsah a rozširovať slovnú zásobu * upevňovať gramatické štruktúry * posilňovať sociálny diskurz   v danej tematike |
| Systematizácia vedomostí z jednotlivých tematických celkov | Žiak si upevní, preverí a preukáže poznatky, vedomosti a zručnosti z daných tematických celkov |
| Realizácia a príprava tematických projektov | Žiak vie   * samostatne vypracovať projekt, vyhľadávať informácie z rôznych zdrojov * prezentovať projekt na vybranú tému |
| Tvorba a príprava celoškolského projektu  Realizácia celoškolského projektu | Žiaci vedia spracovať informácie k celoškolskému projektu, vytvoria bázu pre prezentáciu (technické spracovanie), pred publikom vedia odprezentovať vlastne spracované informácie a myšlienky |

**Využitie disponibilných hodín**

Posilnenie časovej dotácie o **1 vyučovaciu hodinu** vo vyučovacom predmete anglický jazyk v 5. ročníku bude meniť kvalitu výkonu v jazykovej zložke predmetu v týchto oblastiach:

|  |  |
| --- | --- |
| **Čítanie s porozumením** | **ok[1]** |
| **Počúvanie s porozumením** | **ok[1]** |
| **Písanie** |  |
| **Rozprávanie** | **ok[1]** |
| **Gramatika, uplatňovanie gramatických pravidiel** |  |
| **Obohacovanie slovnej zásoby a práca s ňou** | **ok[1]** |

**HODNOTENIE A SEBAHODNOTENIE**

Hodnotenie úrovne vedomostí a zručností sa realizuje na základe Metodického pokynu č. 22/2011 na hodnotenie žiakov

* Predmetom hodnotenia a klasifikácie v predmete anglický jazyk je cieľová komunikačná úroveň žiaka v jednotlivých ročníkoch v súlade s platnými učebnými osnovami a vzdelávacími štandardmi.
* Hodnotenie a klasifikácia v anglickom jazyku sleduje základné všeobecné, sociolingvistické a komunikačné kompetencie, ktoré sa prejavujú vo využívaní základných komunikačných zručností: čítanie, písanie, počúvanie, samostatný ústny prejav a rozhovory.
* Pri hodnotení v predmete anglický jazyk sa berú do úvahy tieto aspekty: obsahová primeranosť, plynulosť vyjadrovania, jazyková správnosť a štruktúra odpovede.
* Kritériá klasifikácie musia byť v súlade s požadovanou úrovňou ovládania anglického jazyka a náročnosť sledovaných javov musí zodpovedať náročnosti definovanej v platných učebných osnovách a vzdelávacích štandardoch cieľovej skupiny žiakov.

Formy skúšania a hodnotenia žiakov z anglického jazyka- ústna a písomná

Ich podiel na celkovom hodnotení je v kompetencii vyučujúceho, ktorý konzultuje tieto kritériá v predmetovej komisii. Povinné sú len vstupné, polročné a výstupné kontrolné práce.

Kontrolné písomné práce, písomné testy, diktáty a ďalšie druhy skúšok rozvrhne učiteľ rovnomerne na celý školský rok tak, aby sa nadmerne nehromadili v určitých obdobiach.

Hodnotenie žiakov je realizované sumatívne i formatívne, teda známkami. Súčasťou hodnotenia práce žiakov na vyučovaní a jeho výsledkov je aj ústne hodnotenie, percentuálne hodnotenie, vystavovanie žiackych prác, prezentovanie žiackych prác.

Zároveň v rámci vyučovacieho procesu využívame humanisticky orientované slovné hodnotenie /pochvala/ i sebahodnotenie žiakov.

Žiakov s poruchami učenia hodnotíme iným spôsobom (s prihliadnutím na ich špecifické poruchy učenia ) .

Výkon, ale najmä snahu na hodine, pri príprave oceníme (chválime, verbálne, neverbálne – súhlasným prikývnutím, úsmevom ), pretože to pôsobí vysoko pozitívne, povzbudzuje k ďalšiemu úsiliu. Slabší výkon nekritizujeme, nezosmiešňujeme.

Hodnotenie musí mať motivačnú funkciu.

**Kritériá hodnotenia žiaka (váha známky 1)**

Pri hodnotení výkonu žiaka v anglickom jazyku sledujeme najmä úroveň jeho rečových zručností t.j.

* počúvanie s porozumením
* čítanie s porozumením
* hovorenie
* písanie

Pri hodnotení berieme do úvahy:

* do akej miery je žiak schopný realizovať komunikáciu v cudzom jazyku,
* do akej miery lexikálne a gramatické chyby narušujú zrozumiteľnosť a dorozumievanie,
* hľadisko jazykovej správnosti pri používaní bežnej slovnej zásoby a frekventovaných gramatických štruktúr,
* hľadisko štylistickej adekvátnosti – formálnosť a neformálnosť vyjadrovania s ohľadom na situáciu prejavu,
* rýchlosť prejavu a pohotovosť reakcie s prihliadnutím na individuálne rozdiely medzi žiakmi,
* rozsah slovnej zásoby žiaka a jej využitie prostredníctvom gramatických štruktúr.

**Hodnotenie ústnej odpovede (váha známky 1)**

Pri hodnotení ústnej odpovede by sme mali hovoriť o škále akceptovateľnosti a komunikatívnej efektívnosti odpovede. Kritériom by mala byť zrozumiteľnosť. Ak je odpoveď dobrá i napriek gramatickým chybám, žiak spracoval informáciu a zaslúži si za ňu istý kredit.

Pri ústnej odpovedi hodnotíme:

* hranie úloh – dialóg
* opis obrázka
* reprodukcia textu

Pri hodnotení ústnej odpovede nám pomáhajú nasledovné kritériá:

* plynulosť reči – 20%
* výslovnosť a intonácia – 20%
* rozsah slovnej zásoby – 20%
* komunikatívna schopnosť – 20%
* gramatická presnosť – 20%

Pri premene na známku postupujeme nasledovne:

100% - 90% výborný (1)

89% - 75% chválitebný (2)

74% - 50% dobrý (3)

49% - 30% dostatočný (4)

menej ako 29% nedostatočný (5)

Na základe týchto kritérií stanovujeme výslednú známku:

***Výborný (1)***

Dobrá výslovnosť, veľmi málo gramatických chýb, plynulý prejav bez dlhých odmlčaní sa, učiteľ kladie málo otázok, aby si spresnil, či žiak učivu rozumie, odpovede na otázky sú okamžité a vyčerpávajúce.

***Chválitebný (2)***

Miestami chyby vo výslovnosti, niekoľko gramatických chýb, väčšina viet je však správna, v prejave nie je veľa prestávok, je pomerne plynulý, učiteľ položí viac otázok na spresnenie odpovede, odpovede na otázky sú vyčerpávajúce, žiak reaguje pohotovo.

***Dobrý (3)***

Miestami chyby vo výslovnosti, niekoľko gramatických chýb, ktoré spôsobujú problémy pri porozumení, prejav s kratšími prestávkami, žiak hľadá slová, robí chyby v gramatických štruktúrach, učiteľ kladie viac otázok na spresnenie, žiakove odpovede sú menej vyčerpávajúce.

***Dostatočný (4)***

Častejšie chyby vo výslovnosti, veľa gramatických chýb, ktoré spôsobujú problémy pri porozumení, prejav s dlhšími prestávkami, nedostatočná základná slovná zásoba, obmedzený rozsah gramatických štruktúr, odpovede na otázky nezodpovedajú rozsahu i obsahu učiva, žiak nie vždy vie odpovedať na otázky učiteľa.

***Nedostatočný (5)***

Časté chyby vo výslovnosti, množstvo gramatických chýb, ktoré spôsobujú nezrozumiteľnosť prejavu, nedostatočná slovná zásoba, neschopnosť použiť základné gramatické štruktúry, žiak nevie odpovedať na otázky učiteľa.

**Hodnotenie písomného prejavu (váha známky 1)**

V anglickom jazyku sa ako písomný prejav hodnotí predovšetkým spracovanie konkrétnej konverzačnej témy, ale i písanie podľa osnovy (žiadosť, objednávka, list priateľovi).

V písomnom prejave hodnotíme:

* + spracovanie úlohy – obsah
  + presnosť a vhodnosť gramatických štruktúr
  + lexikálnu stránky písomného prejavu
  + štylistickú stránku písomného prejavu
  + kompozíciu

***Hodnotenie:***

***Výborný (1)***

Vyčerpávajúca a adekvátna odpoveď na danú tému, správne použité gramatické štruktúry, pestrá slovná zásoba, takmer bez pravopisných chýb, chyby neprekážajú pri zrozumiteľnosti text, jasná logická výstavba celej práce, prehľadná kompozícia.

***Chválitebný (2)***

Žiak zvládne úlohy vo veľkej miere, ale vynechá alebo pridá informácie, ktoré s témou nesúvisia, väčšinou vhodne použité gramatické štruktúry, dobrá slovná zásoba s malými chybami, zopár štylistických nepresností pri výstavbe textu a spájaní viet, menej prehľadná kompozícia.

***Dobrý (3)***

Vcelku adekvátna odpoveď na danú tému, ale s istými medzerami alebo zbytočnými informáciami, zopár chýb v gramatike a lexike, miestami nezrozumiteľnosť textu, ale celkovo text zrozumiteľný, viacero chýb v pravopise, stavbe viet a súvetí, menej prehľadná kompozícia.

***Dostatočný (4)***

Spracovaná len časť otázky, veľké medzery v používaní gramatických štruktúr, text vo väčšej miere nezrozumiteľný kvôli chybám v gramatike, slabá slovná zásoba, veľa chýb v stavbe viet a súvetí, neprehľadná kompozícia.

***Nedostatočný (5)***

Neadekvátna odpoveď, len málo sa vzťahujúca k téme, takmer celý text nezrozumiteľný kvôli chybám v gramatike, slabá slovná zásoba, nelogická stavba viet, neprehľadná kompozícia.

Tento systém hodnotenia učiteľ môže použiť i pri domácich úlohách podobného charakteru.

**Hodnotenie kontrolných písomných prác a testov:**

Maximálny počet dosiahnutých bodov predstavuje 100%. Kontrolné písomné práce a testy sa hodnotia percentom úspešnosti a známka číslicou ( napr. 93% = 1 ).

**Stupnica hodnotenia kontrolných písomných prác a testov**

|  |  |
| --- | --- |
| 100% - 90% | výborný (1) |
| 89% - 75% | chválitebný (2) |
| 74% - 50% | dobrý (3) |
| 49% - 30% | dostatočný (4) |
| menej ako 29% | nedostatočný (5) |

Počet kontrolných písomných prác v každom ročníku: 2 ročne– polročná a výstupná kontrolná písomná práca. Učiteľ môže pripraviť pre žiakov aj vstupnú previerku, pričom vstupná písomná práca nie je hodnotená známkou, má mať formu spätnej väzby pre učiteľa, ktorý porovnáva vedomosti žiakov z predchádzajúceho ročníka a overuje proces upevnenia poznatkov resp. zabúdania. Ostatné písomné práce a testy sú v kompetencii vyučujúceho.

**Zostavovanie testov:**

Testy zostavuje vyučujúci najčastejšie po prebratí lekcie, prípadne po istom gramatickom

jave, v niektorých prípadoch môže zostaviť súhrnný test za dlhšie časové obdobie. Vyučujúci

stavbu testu prispôsobuje prebratému učivu.

**Základný test by mal obsahovať:**

* úlohy k slovnej zásobe
* gramatickú produkciu – žiaci tvoria časť odpovede sami
* rozpoznávanie gramatických javov – voľba odpovede
* čítanie prípadne posluch s porozumením

**Hodnotenie tvorivého písania – tzv. projektov :**

Tu hodnotíme predovšetkým:

* formu – tvorivosť, kreativitu, fantáziu
* obsah – slovná zásoba, schopnosť vyjadriť vlastné myšlienky prebratou slovnou zásobou a naučenými gramatickými štruktúrami.

V priebehu školského roka žiak vypracuje a odprezentuje dva projekty.

Hodnotenie žiaka sa vykonáva klasifikáciou.

Pevnou súčasťou neformálneho zisťovania výkonov je aj priebežné slovné hodnotenie ako informácia pre žiakov a rodičov.

Pri hodnotení výkonov sa má zohľadniť nie len aktuálna úroveň ovládania jazyka, ale aj pokrok, ktorý žiak dosiahol v učení v zmysle podpory motivácie učiť sa cudzie jazyky.

**Váhy známok:**

Váhy známok jednotlivých jazykových zručností sa riadia aktuálnymi inštrukciami predmetovej komisie cudzích jazykov pre aktuálny školský rok.